
Në muajin e lindjes së Muhamedit 
(salallahu alejhi ue selem) 


1. Domosdoshmëria e dashurisë ndaj Muhamedit (salallahu 
alejhi ue selem). 

Të nderuar vëllezër besimtarë! 

Njëra ndër çështjet themelore dhe të domosdoshme në fe për 
muslimanin është dashuria dhe respekti real ndaj Muhamedit (salallahu 
alejhi ue seleni), për këtë kanë rënë pajtim të gjithë muslimanët. 

Për nivelin i dashurisë ndaj Muhamedit (salaUahu alejhi ue selem) duhet 
të mësojë çdo besimtarë dhe këtë çështje ta këtë në konsideratë çdo herë. 

Të kujtojmë hadithin që transmeton Enesi (Allahu qoftë i kënaqur me 
të!) nga Pejgamberi (salallahu alejhi ue seleni) ku ka thënë: 

'Tre gjëra nëse janë tek personi do të gjejë ëmbëlsinë e imanit 
(besimit), të jetë Allahu dhe i dërguari i Tij më të dashurit tek ai se 
çdo gjë tjetër përveç tryre... "(Transmeton Buhariu dhe Muslimi) 

Po ashtu transmeton Enesi (Allahu qoftë i kënaqur me të!) nga 
Muhamedi (salallahu alejhi ue seleni) se ka thënë: 

"Nuk beson askush prej jush derisa të jem tek ai më i dashur sesa 
prindi i dj,fëmija i tij dhe të gjithë njerëzit." (Transmeton Buhariu dhe 
Muslimi) 

Nga këto dy hadithe bëhet e qartë dashuria dhe respekti ndaj të 
Dërguarit të Allahut të Lartësuar. Ajo duhet të jetë rnë e rnadhe se ndaj 
çdokujt tjetër, bile duhet ta duash më shumë se sa veten tënde, prindërit e 
tu, bashkëshorten tënde dhe fëmijët e tu. 

2. Data e lindjes; 

Të nderuar besimtarë! 

Jemi në muajin hixhrij, rebiul euel, po në këtë muaj ka lindur 
Muhamedi (salallahu alejhi ue selern). Një pjesë e besimtarëve në këtë muaj 
në shenjë dashurie bëjnë veprime të ndryshme, që disa prej tyre kanë bazë 
në fenë e Allahut të Lartësuar, ndërsa prej tyre kanë bazë në mendje, 



dëshirë, epsh, apo në disa hadithe argumentimet me ato nuk është i qëlluar 
ose janë të dobëta apo të shpifura. 

Në vazhdim do të paraqesim një rezyme të shkurtër mbi datëlindjen e 
Muhamedit (salallahu alejhi ue seleni). 

Për datën e lindjes së Muhamedit (salallahu alejhi ue seleni) kemi disa 
mendime të historianëve. 

Thuhet se ka lindur të hënën më datën 9 të muajit rebiul euel, disa 
thonë më 3 rebiul euel, disa të tjerë më 12 rebiul euel, apo në vitin e parë 
të ngjarjes me ‘’elefantin”, pikërisht 50 ditë pas ngjarjes. Thuhet që kjo datë 
i përgjigjet 20 ose 22 prillit të vitit 571 ose 572 sipas kalendarit. 

Ndërsa, historiani i njohur Dr. Ekrem Dija el Omerij thotë: “Është e 
saktë që lindja e Muhamedit (salallahu alejhi ue seleni) ka qenë në ditën e 
hënë, kurse transmetimet më të forta tregojnë se lindja e tij ishte në vitin e 
‘’elefantit”. 

Po i njëjti historian thotë: “Lindjen e tij në vitin e ‘’elefantit” e 
mbështesin edhe studimet bashkëkohore, nga studiuesit muslimanë dhe 
orientalistë se viti i ‘’elefantit” i përgjigjet vitit 570 ose 571 gregorian. 

Këtu duhet përmendur edhe se data rnë e njohur dhe e popullarizuar 
mes njerëzve është 12 rebiul euel, përndryshe edhe për këtë çështje 
historianët kanë dhënë nrendime të ndryshme. 

Të gjitha këto mendime nuk janë shurnë me rëndësi dhe kjo nuk është 
obligative për besimtarin. Por, me rëndësi është dashuria dhe respekti ndaj 
pishtarit ndriçues të njerëzimit, Muhamedit (salallahu alejhi ue seleni). 
Veçanërisht kur jemi në kohëra kur shumica e muslimanëve nuk dinë asgjë 
për jetën e tij, dashuria e kërkuar ndaj të Dërguarit të Allahut nuk e 
ekziston fare, sepse është rezervuar dashuria ndaj aktorit apo aktores, 
sportistit, këngëtares dhe këngëtarit... 

Dashuria që duhet të manifestohet ndaj të Dërguarit të Allahut të 
Lartësuar nuk mjafton të bëhet vetëm një herë në javë, apo një herë në 
muaj, ose një herë në vit. Nuk mjafton një organizim me një mbrëmje me 
paraqitjen e një kumtese mbi jetën e Muhamedit (salallahu alejhi ue seleni), 
edhe ajo në formë rnjaft të zbehur dhe jo shkencore, dhe më pas ky 
organizim përcillet edhe rne një grup recitatorësh që i përngjet një shfaqjeje 
teatrale, apo promovimi kulturor që i përngjet spektaklit klasik dhe kështu 
mendohet se është kryer obligimi ndaj një të dërguari të Allahut. 


Pra, dashuria nuk na qenka disa poezi që recitohen e as disa ilahije që 
këndohen, por bindje ndaj Allahut dhe Pejgamberit (salallahu alejhi ue 
seleni). Nuk mjafton vetëm thënia me gojë, unë e dua Muhamedin 
(salallahu alejhi ue selem), por kërkohet pasimi, shkuarja pas mësimeve të 
tij. Allahu i Lartësuar nuk kërkon nga besimtarët vetëm falenderim por 
kërkon bindje dhe nënshtrim, thotë: 

“Thuaj! Nëse e doni Allahun, atëherë ejani pas meje që Allahu tju 
dojë, tjufalë mëkatet tuaja, se Allahu është që falë shumë, mëshiron 
shumë. Thuaj! Binduni Allahut dhe të dërguarit, e nëse ata refuzojnë, 
atëherë Allahu nuk i do pabesimtarët.’\Ali Imran, 31- 32) 

3. Kur filloi të shënohet kjo datë. 

Të nderuar besimtarë! 

Kush e filloi manifestimin e ditëlindjes së Muhamedit (salallahu alejhi ue 
seleni)? 

Derisa ishte gjallë Muhamedi (salallahu alejhi ue seleni) një manifestim i 
ditës së lindjes së tij nuk u bë dhe nuk lejoi ai që të bëhet. Por edhe pas 
vdekjes në shekullin e parë, të dytë dhe të tretë një gjë e tillë nuk ndodhi. 
Historia nuk shënoi një manifestim të tillë dhe askush prej sahabëve, 
tabiinëve dhe tebei tabiinëve nuk manifestuan edhe pse ata ishin ndër më të 
dalluarit në dashurinë dhe respektin që kishin ndaj Muhamedit (salallahu 
alejhi ue seleni). 

Studimet serioze tregojnë se në fillim të shekullit IV hixhrij dinastia 
fatimite filloi të organizojë një manifestim zyrtar. Fatimitë janë ithtarë të 
sektit të devijuar të quajtur ‘’batinijj” dhe ishin ndër popujt më të 
degjeneruar dhe të prishur dhe sekteve më të devijuara të shijave, batinije 
që paraqitnin Islamin dhe nrbanin në brendësi kufrin. Është e dëshmuar që 
këta nuk kanë prejardhje të pastër, por janë pasardhës të zjarrputistëve dhe 
jehudive. Kjo gjë është e njohur në dëshmitë e ulemave të umetit tonë prej 
të gjitha drejtimeve dhe shkollave, si hanefite, malikite, shafiite, hanbelite, 
ithtarët e hadithit, apologjetikëve etj. 

Të parët e filluan ‘’batinitë” me qëllim që të fusin në fe atë çka nuk 
është prej saj, duke i larguar njerëzit nga parimet bazë të fesë. Makriziu 
thotë: “Prijësit e dinastisë fatimite filluan të caktojnë data të festave dhe 
gjatë vitit kishin disa festa. Ata festonin vitin e ri, festat e fillim vitit, festa e 


ashuras, ditëlindjen e Muhamedit (salallahu alejhi ue selem), ditëlindjen e 
Aliut (Allahu qoftë i kënaqur me të!), ditëlindjen e Hasanit dhe Husejnit, 
ditëlindjen e Fatimes, ditëlindjet e udhëheqësve, festën e verës, festën e 
dimrit, festën e nevruzit, etj... 

Pra, të parët e filluan fatimitë, sekt i dëshmuar për hipokrizi ndaj Islamit. 

Nga kjo që u ekspozua mund të konkludohet se shënimi i ditëlindjes së 
të Dërguarit të Allahut (salallahu alejhi ue seleni) nuk bën pjesë në festat e 
theksuara me sunetin e Pejgamberit dhe nuk hyn në tërësinë e detyrave 
fetare, por pjesë e obligimeve fetare është pasimi i sunetit të Muhamedit 
(salallahu alejhi ue seleni). 

4. Katër rregulla bazë të dashurisë. 

Të nderuar besimtarë! 

Abdullah ibën Mesudi thotë: ‘’Të jesh ekonomik në sunet është më 
mirë se sa të angazhohesh në bidat. ” Besimtan duhet të jetojë në suaza të 
mësimeve të sunetit dhe kështu duhet ta organizojë jetën në kuadër të 
sunetin dhe përpjekja e tij të jetë vetëm për ta kënaqur Allahun dhe të 
Dërguarin e Tij. 

Në vazhdim po ua prezantojmë disa rregulla, të cilët duhet t’i mësojmë 
e ato janë: 

1. Dashuria ndaj Pejgamberit (salallahu alejhi ue selem) është 
obligim. 

Allahu i Lartësuar thotë: 

“Pejgamberi është më i ndjeshëm ndaj besimtarëve se sa ata ndaj vetë 
vetvetes së tyre, ...” (Ahzab, 6) 

Ibn Kajimi thotë: “...Besimtari nuk mundet ta plotësojë gradën e 
besimit, derisa nuk bëhet Pejgamberi (salallahu alejhi ue seleni) më i dashur 
te ai se vetvetja e mos të flasim për fëmijët e prindërit e tij.” 

2. Vlera e dashurisë së Pejgamberit (salallahu alejhi ue selem). 

Allahu i Lartësuar në Kuran thotë: 


“E kush do që i bindet Alhhut dhe të dërguarit, të tillët do të jenë së 
bashku me ata që Allahu i shpërbleu: (niej pejgamberët, besnikët e dalluar, 
dëshmorët dhe me të mirët. Sa shokë tëmirëjanë ata.r”. (Nisa, 69) 

3. Dashuri do të thotë përkrahje dhe mbrojtje e sunetit. 

Sahabët kanë dhënë modelin më praktik në përkrahje dhe mbrojtje, 
duke sakrifikuar dhe flijuar çdo gjë. Allahu i Lartësuar në Kuran thotë: 

“(Prona) U takon muhaxhirëve të varfër, të cilët u dëbuan prej 
shtëpive të tyre dhe prej pasurisë së tyre, duke kërkuar mirësinë dhe 
kënaqësinë prej Allahut dhe që ndihmojnë Allahun dhe të dërguarin e 
Tij, të dllët janë ata të sinqertit”. (E1 Hashr: 8) Me mbrojtje dhe 
përkrahje kuptojmë, nxënien përmendësh të sunetit dhe praktikimin e tij 
në jetën e përditshme. 

4. Dashuria ndaj sunetit do të thotë të gjykosh me të. 

Allahu i Lartësuar në Kuran thotë: 

“Për Zotin tënd jo, ata nuk janë besimtarë (të asaj që të zbriti ty as të 
asaj para teje) derisa të mos zgjedhin ty për të gjykuar në atë konflikt 
mes tyre, e pastaj (pas gjykimit tënd) të mos ndiejnë pakënaqësi nga 
gjykimi yt dhe (derisa) të mos binden sinqerisht”. (Nisa, 65) 

5. Formaliteti i meuludit. 

Të nderuar besimtarë! 

Sot, shumë muslimanë janë larguar nga Kurani dhe Suneti, gjë që ka 
bërë ndarjen e tyre në grupe dhe drejtime. Kështu janë paraqitur forma 
dhe mënyra të ndryshme të festimeve, saqë edhe Islami nuk është i kënaqur 
me këto mënyra, kështu këto shënime të ditëlindjes së Muhamedit 
(salallahu alejhi ue seleni) janë shndërruar në formalitete. 

Sot, besimtarët janë të nevojshëm të njihen me Muhamedin (salallahu 
alejhi ue seleni), me sunetin e tij dhe me format e jetësimit të traditës 
profetike. 

Dijetarët, hoxhallarët, studentët e dijes që të gjithë duhet të angazhohen 
për një shpjegim të mirëfilltë shkencor, duke i servuar besimtarëve 
jetëshkrimin e Muhamedit (salallahu alejhi ue seleni). 


Nuk jemi ithtarë të asaj që të njihen besimtarët muslimanë me të 
Dërguarin e Allahut një herë në vit, edhe ajo të bëhet vetëm me një 
‘’meuvlud”, dhe me kaq të përfundojë çdo gjë. Por, dëshiroj që çdo 
besimtar të bëjë ‘’meulud” brenda njëzet e katër orëve, duke jetuar me 
sunetin, traditën e Muhamedit (salallahu alejhi ue seleni). Jemi të thirrur që 
të gjithë për ‘’meulud” dhe ky manifestim të jetë praktikë ditore, duke e 
përmendur me salavate, duke respektuar, duke zbatuar sheriatin e tij, duke 
vepruar me sunetin e tij për ta fituar shefatin e tij... 

Dëshiroj që ky ‘’meulud” të përfshijë katër nivele kryesore: 

- Niveli i parë: Njohja e argumenteve nga Kurani, suneti dhe ixhmai 
(konsenzuesi) mbi obligueshmërinë e pasimit të Muhamedit 
(salallahu alejhi ue selem). 

- Niveli i dytë: Edukimi familjar në respektimin e sunetit të 
Muhamedit (salallahu alejhi ue seleni), duke siguruar literaturën 
burimore mbi jetëshkrimin e Pejgamberit (salallahu alejhi ue selem). 

- Niveli i tretë: Prezantimi i personalitet të Muhamedit (salallahu 
alejhi ue seleni) në rrafshin intelektual, duke organizuar seminare për 
mësimdhënës, pedagogë, profesorë, etj.. 

- Niveli i katërt: Publikimi i traditës profetike në rrafshin e thirrjes, 
duke i shtuar ligjëratat, këshillat, seminaret, tribunat dhe këshillimi i 
muslimanëve për ta pasuar sunetin. 

Edhe njëherë të kujtojmë se dashuria ndaj Pejgamberit (salallahu alejhi 
ue seleni) është obligim dhe domosdoshmëri dhe pjesë e besimit. Allahu i 
Lartësuar në Kuran thotë: 

“O ju që besuat! Kush largohet prej jush nga feja e vet (i bën dëm 
vetes) s'ka dyshim se Allahu do ta sjellë një popull që Ai e do atë 
(popull) dhe ata e duan Atë (Zotin), (një popull) që është modest e i 
butë ndaj besimtarëve, por i ashpër dhe i fortë ndaj mohuesve, që 
lufton në rrugën e Allahut dhe që nuk i frikësohet kërcënimit të asnjë 
kërcënuesi. Kjo (cilësi e atij populli) është dhuratë e Allahut që i jep 
atij që do. Allahu është dhurues i madh, i dijshëm”. (Maide, 54) 

Muhamedi (salallahu alejhi ue seleni) thotë: 




“Kapuni për sunetin tim dhe të halifeve të drejtë e udhëzues pas meje, 
kapuni për të me dhëmballë”. (Transmeton Ebu Daudi, hadithi është 

sahih.) 


